text: Gestió mediambiental | Medi Ambient | CaixaBank
  Gestió mediambiental i energètica
  CaixaBank està compromès amb el respecte a l'entorn natural, un compromís que va més enllà de les seves obligacions legals i que es concreta en un sistema de gestió mediambiental i energètica. Aquest sistema està integrat en l'activitat de negoci, engloba tots els seus projectes, serveis i productes i permet controlar, gestionar i reduir els impactes ambientals generats per la seva activitat.
  Fa extensiu aquest compromís a empleats, filials i empreses col·laboradores. Així mateix, fomenta la implicació dels clients i la societat en general.
  Els Comitès de Medi Ambient i Energia s'encarreguen de dur a terme la gestió ambiental i energètica de l'entitat. Les seves funcions són establir, aprovar i mantenir al dia un programa que permeti que els consums i processos relacionats amb l'activitat financera de CaixaBank siguin respectuosos amb el medi ambient i, al mateix temps, fomentar i promoure la participació de totes les persones que formen part de CaixaBank.
  Així mateix, el Comitè de Medi Ambient proposa, aprova i eleva al Comitè de Responsabilitat Corporativa i Reputació els Principis de gestió ambiental i energètica i les seves modificacions, i també defineix els projectes de gestió ambiental per acomplir l'estratègia mediambiental de l'entitat. Posteriorment, el Comitè de Direcció és l'òrgan responsable de la seva aprovació final.
  Aquest sistema de gestió ambiental i energètica està certificat seguint els criteris marcats pel Reglament EMAS, l'ISO 14001 i l'ISO 50001.
  CaixaBank treballa amb l'objectiu de minimitzar al màxim el seu impacte en l'entorn, de forma coherent amb el seu compromís social. Per fer-ho, té un Pla de Gestión Ambiental 2019-2021 alineat amb l'estratègia mediambiental de l'entitat.
  Accés al Pla de Gestió Ambiental 2019-2021
  En el marc d'aquest pla i d'un procés de millora contínua, cada any s'implanten iniciatives de reducció de l'impacte en l'entorn, que queden recollides en la Declaració ambiental. En aquest document també s'avalua el grau de consecució d'aquestes iniciatives:
  Accés a la Declaració ambiental de CaixaBank del 2016
  Principals mesures d'eficiència ambiental
  Pla Carbon Neutral
  El suport i l'impuls a les iniciatives dirigides a prevenir, mitigar, adaptar-se i respondre al canvi climàtic és un dels punts estratègics dels Principis de gestió ambiental i energètica de CaixaBank.
  L'entitat té un pla Carbon Neutral que comprèn:
  Accés al certificat de la verificació de la petjada de carboni
  L'evolució de les emissions per volum de negoci generades en els últims anys es reflecteix a la taula següent:
  Emissions per volum de negoci (tCO2eq) 0,083 0,072 0,057 0,045
  El 2018 es van compensar el 100% de les emissions calculades, assolint així l'objectiu de ser Carbon Neutral.